যাঁরা দিল্লি মেট্রোতে প্রথম সওয়ারি হন তাঁদের কাছে অনেক সময়ই ‘ইয়েলো লাইন’, ‘ব্লু লাইন’, ‘অরেঞ্জ লাইন’-গুলি বোধগম্য হয় না। কিন্তু, রঙের নামে তৈরি হওয়া এই রেলরুটগুলির একটা বিশাল রকমের তাৎপর্য আছে, যা জানার পরে অনেকেই অবাক হন। 

দিল্লি মেট্রোর প্ল্যাটফর্মের মেঝেতে লাইনের ধার ঘেঁষে থাকা এই হলদে রেখাগুলি আসলে এক বিশেষ ধরনের টাইটলস দিয়ে তৈরি করা হয়েছে। টাইলসগুলি হলদে রঙের এবং এদের ‘ট্যাকটাইল পেভিংস’ বলা হয়। হলুদ রঙের এই টাইলসগুলি এতটাই জ্বলজ্বল করে যে চোখে যাঁরা কম দেখতে পান তাঁদের কাছেও সহজে বোধগম্য হয়। এমনকী, হলুদ রঙের এই লাইনগুলি কোথাও সরু, কোথাও বা মোটা করে টানা। এরও সাংঘাতিক তাৎপর্য আছে। 


হলুদ রঙের এই রেখাগুলি যাত্রীকে তাঁর নির্দিষ্ট দিকে যেতে সাহায্য করে। এলিভেটর হোক, বা সিড়ি বা মেট্রোর অন্য কোনও লাইন, কেউ দিল্লি মেট্রো সম্পর্কে কিছু না জানলেও শুধুমাত্র ওই হলুদ রেখা ধরে গন্তব্যে পৌঁছে যাবেন। 


বিশ্বের মধ্যে দিল্লি মেট্রো-ই প্রথম, যারা শুধু রঙের মাধ্যমে যাত্রীদের জন্য এমন ট্রানজিট সিস্টেম তৈরি করেছে। এমনকী, দিল্লি মেট্রোর লিফটের বোতামে এমনভাবে ব্রেইল পদ্ধতি ব্যবহার করা হয়েছে যে কম দৃষ্টিসম্পন্ন মানুষও সহজে একা একা চলাফেরা করতে পারবেন।